Programmet inneholder bilder som kan virke støtende på enkelte
Kim Jong-un er solen-
-som alt annet kretser rundt i Nord-Korea.
Han har vist seg som ondsinnet leder,-
-og nøler ikke det minste med å ty til rask og nådeløs handling-
-mot dem som er en trussel mot staten,-
-som innebærer en trussel mot ham.
I en alder av bare 28 år ble Kim Jong-un statsoverhode i landet sitt,-
-bare den tredje mannen til å herske over Nord-Korea.
Han overtok farens kjernefysiske våpenprogram og satte alt inn.
Det han har oppnådd når det gjelder ballistiske raketter-
-og kjernefysiske våpen i Nord-Korea,-
-er et resultat av Kim Jong-uns særegenheter som leder.
Han overgikk langt det faren og bestefaren oppnådde i løpet av livet.
Man kan ikke forstå seg på denne mannen,-
-uten å forstå familien han ble født inn i,-
-og innflytelsen bestefaren hadde på ham.
Det å sitte sammen med den amerikanske presidenten-
-er noe faren og bestefaren aldri fikk muligheten til.
Han er øverstkommanderende for verdens fjerde største hær.
Hvem er Kim Jong-un?
Dette er historien om hvordan den yngste Kim tok styringen av landet-
-og brukte sin families arv til å plassere seg selv på verdensarenaen.
EPISODE 4 RAKETTMANNEN
28. DESEMBER 2011
Kim Jong-ils plutselige død,-
-den andre mannen til å lede landet, rystet det nordkoreanske folket.
Denne egenrådige statens fremtid var nå en global bekymring,-
-og var blitt øverste prioritet for den daværende lederen av CIA.
Forhenværende direktør for CIA
Det jeg husker i særdeleshet, var usikkerheten.
Hvordan vil Kim Jong-un være som en leder?
Han er ganske ung. I slutten av tjueårene. Uprøvd.
Det sies at han er impulsiv og ganske sta.
Hva vil han gjøre med det kjernefysiske rakettprogrammet?
Alle disse faktorene til sammen får en til å nøle,-
-og det var slik vi følte det på den tiden.
Nord-Korea var et unikt land.
Et kommunistisk land, men under én families herredømme.
BESTEFAR
Landet ble grunnlagt av Kim Jong-uns bestefar,-
-som levde lenger enn alle andre kommunistdiktatorer,-
-før han overga makten til sin eldste sønn, Kim Jong-uns far.
FAR
Hans tidlige død i en alder av 70 år-
-ga liten tid til arvefølgeplanlegging-
-før Kim Jong-un ble bebyrdet med makten.
CIA ville vite hvem han var.
Slike opptak studeres alltid,-
-og analytikerne gransket dem og prøvde å trekke noe ut av dem.
Men det fantes intet solid grunnlag.
Å prøve å psykoanalysere noen som dette,-
-som man hadde så få opplysninger om, var nesten et umulig oppdrag.
Én av grunnene til at etterretnings- byråets filer manglet opplysninger,-
-var at Kim Jong-un ikke alltid hadde vært den innlysende etterfølgeren.
Faren hadde fem barn man vet om.
Ett av dem var en datter, men ingen bilder av henne finnes.
Hans yngste barn var også en datter,-
-men Nord-Korea var ikke klar for en kvinnelig leder.
Av de tre kjente sønnene, var Kim Jong-nam den eldste,-
-og virket en gang som et godt valg.
Er du mr Kim Jong-nam?
Om du ikke er sikker, hvorfor følger du etter meg?
Tidlig på 2000-tallet forlot han Nord-Korea og dro til Kina,-
-en flytting som satte ham ut av arverekken.
Den neste sønnen, Kim Jong-chul, var ikke interessert i politikk,-
-og foretrakk å spille gitar i et band.
Hvorfor er du i London, mr Kim?
Han er en einstøing,-
-men er observert utenlands på rockekonserter.
Dette antas å være Kim Jong-chul.
Han smiler og hygger seg på en Eric Clapton-konsert-
-i Royal Albert Hall i London.
Dette gjorde Kim Jong-un til den tredje i arverekken, på papiret,-
-og det eneste alternativet for å fortsette familiedynastiet.
Førsteinntrykket mitt var hvor sårbar han var.
Men jeg lurte på om sorgen var preget av frykt?
Det er ikke snakk om å ta over styringen av et rikt land,-
-som er fullt av materielle goder.
Dette er et land med kronisk matmangel,-
-som ikke har mye elektrisitet og er isolert fra verden utenfor.
Det er ikke en enkel jobb å ta på seg.
Forhenværende byråsjef i Associated Press i Pyongyang
Jeg var den første amerikanske journalisten-
-autorisert til å jobbe i det lokale pressekorpset i Pyongyang.
Jeg kunne snakke med nordkoreanere om hva de ble fortalt-
-om hvem denne unge mannen var, i alle fall ifølge propaganda.
Vi ble fortalt at Kim Jong-un ville være svært annerledes fra faren.
Mer som bestefaren,-
-som var oppriktig elsket av sitt folk og uhyre karismatisk.
Han ville vise folket at han var folkelig,-
-som bestefaren.
Så han satte seg ofte ned,-
-og tok barna på fanget sitt og i favnen sin.
Det er veldig strategisk, å forme seg i bestefarens bilde.
Han ligner veldig på bestefaren, så det hjelper.
Og alt tilbehøret, som stråhatten, er helt likt bestefarens,-
-og han kopierer ganglaget.
Nordkoreanerne vil huske det.
På denne måten flyter Kim Jong-un frem i kjølvannet av bestefaren,-
-for å bekrefte sin rolle som leder.
Kim Jong-un ivret etter å dra nytte av faren og bestefarens gudestatus,-
-men han ville være en Gud for det 21. århundre,-
-og gi det nordkoreanske folk en smak på det moderne.
Kampanjen hans for å vise at han var en annerledes leder-
-omfattet å ta med seg kona i det offentlige.
Det var så betydningsfullt, for faren ble sjelden sett ute blant folk.
Vi visste ikke hvem kona var, for han vista aldri frem familien.
Nå hadde de Kim Jong-uns kone, hun var vakker, elegant.
Det er faktisk slagkraftig i et slikt samfunn.
Det betød at folk ble oppfordret til å vise mer individualitet.
Noen av etterretningsbyråene forklarte denne moderne åpenheten-
-med Kims formative år utenfor Nord-Korea.
Som ung tenåring tilbrakte han ni år på skole i Sveits.
Etter at Kim Jong-un ble leder, fokuserte media på denne tiden.
Nyhetsbyråer intervjuet hans tidligere klassekamerater-
-på jakt etter innsikt.
For det meste var han sjenert.
Ikke høylytt. En stille fyr.
Men når vi spilte basketball, kom han bort,-
-han kunne være svært aggressiv, men på en positiv måte.
Han var høylytt og snakket litt dritt.
Ifølge vergene hans i Sveits-
-var han så besatt av Chicago bulls-
-at han sov med en basketball ved sin side.
Vi er nysgjerrige på hvor mye Kim Jong-uns tid i Sveits-
-har formet den han er.
For man skulle tro at det ville ha eksponert ham mer for vestlige ideer.
Vi så dette tidlig i hans regjeringstid.
Det er interessant at han hadde sin egen, personlige popgruppe,-
-dette jentebandet kalt Moranbong Aktan.
De var så populære i Pyongyang på den tiden.
Jentene gikk med svært avslørende kjoler.
Stroppeløse plagg, korte miniskjørt og de spilte elektriske instrumenter.
De spilte kjenningsmelodien til Rocky, en veldig amerikansk film.
Så svært friskt og moderne og avantgarde, for Nord-Korea.
Kim Jong-un! Kim Jong-un! Kim Jong-un!
Kim beholdt de samme militærparadene-
-som faren og bestefaren hadde etablert.
Men han brukte sin makt til å tilfredsstille egne interesser.
I 2013 inviterte han en av heltene sine på besøk.
BASKETBALL-STJERNEN
Jeg heter Dennis Rodman.
Jeg pleide å spille basketball for Chicago Bulls,-
-Detroit Pistons, LA Lakers.
Jeg har vært med i filmer. Skrevet bøker.
Det er et flott omslag og litt av en tittel: "I Should Be Dead By Now."
Jeg har gjort hva det måtte være.
Jeg er den fyren, Dennis Rodman.
Jeg ante ingenting om Nord-Korea.
Jeg antar at noe dukket opp i 2013.
Noe om at lederen av Nord-Korea-
-ønsket å møte noen fra Chicago Bulls,-
-og jeg fikk senere høre at de først spurte Michael Jordan.
Han sa nei, han ville ikke dra.
Så jeg var andrevalget.
De spurte: "Vil du dra til Nord-Korea?" Jeg sa: "Ja visst."
Jeg var ikke urolig. Jeg latet som om jeg skulle til Vegas.
Det virket som en av mine sprø turer-
-der jeg henger med noen horer i bassenget,-
-og skulle gjøre noe kule greier.
Så jeg tenkte jeg kunne legge dette til på merittlista.
Det var hele tanken min.
Tenkte jeg kunne dra og spille basketball, hilse, ta bilder, ferdig.
Det ventet meg et kjempesjokk.
Forhenværende NBA-stjerne Dennis Rodman skulle delta-
-i sin karrieres særeste bortekamp.
Jeg gikk inn på stadionet, og så sa en av lederne...
Jeg spurte: "Hva er det som skjer?" Han sa: "Kom og sett deg her."
Jeg sa: "Greit." Men jeg hadde ingen anelse om hva som foregikk.
Det var da folk reiste seg og begynte å klappe.
Jeg trodde de klappet for meg.
Så jeg trodde jeg var kul som bare juling.
Jeg så meg til venstre: "Så det er ham dere klapper for?"
Og jeg visste ennå ikke hvem han var.
Ja, jeg husker dette. jeg sa: "Dette er sprøtt."
Det sier litt om hvor mektig denne fyren er.
Dette foregikk i 10-15 minutter.
Jeg gjorde det samme og tenkte: "Hva klapper jeg for?"
Jeg er amerikaner. Jeg aner ikke hva jeg gjør!
Så jeg kunne like gjerne bli med.
Det var overveldende å se folkene gråte.
Jeg har sett mye sprøtt i livet.
Jeg har sett folk og presidenter,-
-jeg har sett så mangt, men det der vippet meg av pinnen.
Det var da jeg endelig skjønte hva som foregikk.
Én, to, tre.
Da kampen var i gang, begynte han å snakke med meg.
Jeg vet da faen hva han sier. Han snakker jo koreansk.
Han snakket i ett sett om basketball under hele kampen.
Han er en så stor fan av basketball i Amerika,-
-og han er en så stor tilhenger av Chicago Bulls.
Vi fant tonen med en gang.
Vi snakket og lo, og han sa: "Hva enn du vil ha, skal du få."
Og tolken sa:
"Jøss, Dennis, du er en av de få som har besøkt landet vårt,-
-og du er en av de få som har sittet ved siden av lederen vår.
Av en eller annen grunn liker han deg.
Dere har vært veldig greie med meg og mine kamerater fra Amerika.
Sir, tusen takk. Du er en venn for livet.
Jeg begynte å føle meg komfortabel.
Vi hygger oss sammen, som om vi har vært bestevenner i en årrekke.
Han sa: "Dennis, kom tilbake når som helst. Kom tilbake så mye du kan."
Jeg sa: "Jeg kommer hver tredje måned." Og han sa: "Ja."
Dennis Rodman er tilbake i Nord-Korea.
Han skal treffe vennen sin, diktatoren Kim Jong-un.
Mr Rodman er på en privat reise.
Vårt syn på Nord-Korea står uforandret.
Jeg er ingen president, jeg er ingen politiker.
Han er mer som du eller ham eller hvem som helst.
Han vil bare slippe seg løs. Greit nok.
En dag satt vi utenfor og røykte sigarer og drakk tequila,-
-og jeg tror det var første gang han sa han gjerne ville til Amerika.
Han sa han gjerne ville til USA og se en basketballkamp.
Jeg spurte hvilken kamp han ville se.
Han sa: "Jeg vil til Madison Square Garden."
Han gjentok det. Madison Square Garden.
Han hevet hendene slik. Jeg sa: "Du kan gjøre hva du vil.
Han sa: "Jeg vil dra, men jeg kan ikke."
Han sa: "For folk liker meg ikke." Og jeg sa: "Jøss."
-Hvordan var turen din? -Den var herlig.
-Hvor herlig var den? -Jeg kommer tilbake om en uke!
Vet Dennis Rodman mer om Kim Jong-un enn noen amerikaner?
Han er den mannen. Det er ingen hos CIA som kan si deg mer-
-personlig om Kim Jong-un enn Dennis Rodman.
Og det i seg selv er skremmende.
Gratulerer med dagen
Gratulerer med dagen, kjære marskalk
Gratulerer med dagen
Rodman besøk til Pyongyang-
-oppfylte en barndsomsdrøm for Kim Jong-un.
KOREANSK
Men å være en allmektig diktator i verdens mest hemmelighetsfulle land-
-var ikke problemfritt.
Generaler i regimets midte-
-prøvde å utmanøvrere den unge Kim-
-i et forsøk på å styrte den uerfarne lederen.
Men Kim Jong-un var i ferd med å vise-
-at han var like nådeløs som enhver Kim som hadde gått foran.
Programmet inneholder bilder som kan virke støtende på enkelte
Kim Jong-un er en diktator av det 21. århundre.
Han omfavner med glede visse typer fremskritt,-
-men det å beholde fullstendig kontroll er avgjørende,-
-og det samme er lojalitet fra hans indre krets.
Én av tingene jeg prøvde å oppnå som journalist i Nord-Korea,-
-var å få innpass på et privat eller lukket møte.
Jeg ville se hvordan ting var bak lukkede dører.
Man får se mye mer enn det de viser på tv.
De vet at når sangen spilles for Kim Jong-un,-
-må de sprette opp og begynne å klappe.
Men noe jeg la merke til, som slo meg,-
-var at det var én som ikke spratt opp og klappet slik som alle andre.
Dette var påfallende. Jang Song-thaek ble bare sittende.
ONKELEN SOM IKKE KLAPPET
Jang Song-thaek var Kim Jong-uns onkel.
Tidlig på syttitallet giftet han seg med Kim Kyong-hui,-
-den eneste søsteren til Kim Jong-uns far.
Han sluttet seg til familiebedriften,-
-og takket være tilgangen til Kim-familien-
-ble han en av regimets mektigste skikkelser.
Takket være hans posisjon i familien-
-er han godt opplyst om det som skjer i kjernen av maktstrukturen.
Men han er også klar over hva som skjer utenfor familien.
Fhv. direktør for den sørkoreanske etterretningstjenesten
Jang Song-thaek var nestkommanderende-
-i makthierarkiet i Nord-Korea.
Han var en evnerik mann.
En svært kompetent mann, men også sjarmerende.
Han var nesten alltid rett bak Kim Jong-uns skulder-
-da jeg så Kim Jong-un.
Han er en interessant person. Han var blitt utdannet i Russland.
Så han hadde blitt eksponert for den utenforstående verden.
Han sto også på god fot med Kina,-
-så han hadde bygget mange forbindelser til verden utenfor.
Kim Jong-un kan ha opplevd dette-
-som mistenkelig og truende.
Jang Song-thaek med den kinesiske presidenten, Hu Jintao.
Det gikk rykter om at han hadde sammensverget seg med Kinas leder-
-for å erstatte Kim Jong-un med stebroren.
I et tyranni må man konstant følge med-
-på hvem som utgjør en trussel mot tronen.
Onkel Jang fortsatte å reise til og fra Kina.
Men i desember 2013, på et statsmøte i Pyongyang,-
-innså han at rollen hans i partiet var over.
På møtet anklagde selv hans nære venner ham-
-for å ha begått alvorlige forbrytelser-
-mot staten og lederen.
Han ble ført bort og arrestert.
Ansiktet bar preg av lidelse.
Disse vaktene er nøye utvalgt. De står mye høyere enn han.
Det er koordinert og iscenesatt-
-for å stoppe all spekulasjon rundt Jang Song-thaek.
Jeg tror regimet forsøkte å ydmyke og fornedre ham.
En artikkel i statsavisen ramset opp forbrytelser-
-som å spille bort statens penger, grovt underslag og utroskap.
Jang fikk ikke forsvare seg.
Rettsaken var et skuespill og dommen ble felt raskt.
Han ble dømt til døden, og det ble utført umiddelbart.
Kim Jong-uns onkel har blitt henrettet.
Den offisielle nord koreanske nyhetsrapporten-
-kalte ham: "Foraktelig avskum. Verre enn en hund."
Vi vet at Jang Song-thaek ble henrettet-
-med et luftvern-maskinvåpen.
Det etterlot ikke mange spor.
Liket hans ble totalt tilintetgjort.
Det finnes ikke noe igjen av ham.
Det rystet ikke bare meg.
Jeg vet at det også rystet eliten i Nord-Korea.
Det var gjort for å demonstrere at ingen er uangripelige.
Kim markerte henrettelsen med en ny sang,-
-fremført av Nord-Koreas favoritt-jentegruppe.
Han er kraften som driver Korea!
In hans hender holder han folkets skjebne!
Hans idealer er våre håp og drømmer
Som får alle våre blomstre til å blomstre!
Vi vil være lojale...
til den store Kim Jong-un!
Hvert bilde... All media folket eksponeres for er nøye produsert.
Staten ansetter kunstnere og musikere-
-til å produsere kunstverk, musikk og poesi-
-for å underbygge virkelighetsfremstilling.
Nord-Korea er det beste landet i verden-
-og Kim-dynastiet er gudene som leder det nordkoreanske folk.
Forfatter av "Nord-Koreas skjulte revolusjon".
Kim ville at folket skulle kjøpe hans visjon av et moderne Nord-Korea.
Men det var egentlig ikke valgfritt.
Kritikk av Kim eller regimet, og forsøk på å kontakte omverdenen-
-har dødelige konsekvenser.
I de første årene etter Kim kom til makten-
-tredoblet antallet offentlige henrettelser.
Gjør klar våpnene! Enkelt skudd! Skyt!
Ved en henrettelse blir man skutt tre ganger.
Vanligvis i hodet, brystet og magen.
Skyt!
Man er bundet, så man ikke kan løpe eller bevege seg.
Men tanken er at om man blir skutt i magen,-
-så faller man sammen.
Noen av mine nordkoreanske venner har vært vitne til henrettelser.
De sier at det er sprøtt at selv i øyeblikket man dør,-
-tvinges man som nordkoreaner til å bøye seg for staten.
Skyt!
Fra det øyeblikket noen blir født, til det øyeblikket noen blir drept...
Alt skjer i Kim-dynastiets navn.
Det finnes en gammel historie de fleste koreanere kjenner til.
Historien om den første kongen av Joseon-dynastiet.
Han hadde flere sønner.
Da tiden kom for å overrekke makten, valgte han ut én sønn.
Det førte til en kamp om makten.
En av dem endte opp med å drepe den andre.
Denne lignelsen kalles for "Hamheung-chasa".
Da jeg hørte historien, gikk det kaldt nedover ryggen på meg.
Denne historien om brødre som kjemper om tronen...
Om brodermord innad i kongefamilien...
Det er en del av landets historie.
Kim-familien var i ferd med å legge til et moderne kapittel-
-i fortellingene om de koreanske kongedynastiene.
Kim Jong-un hadde en eldre halvbror: Kim Jong-nam.
Han var farens førstefødte sønn,-
-og aldri redd for å si det han mente.
STOREBROREN
Jeg ble interessert i Nord-Korea for ti år siden.
Jeg spesialiserte meg i nordkoreansk politikk.
Jeg samlet informasjon.
Det er mange som kan tjene på det nordkoreanske spillet.
Jeg har kontakt med dem.
Er faren din Kim Jong-il?
Jeg synes det er et tåpelig spørsmål.
Kim Jong-nam studerte Europa i ti år.
Han var blitt preget av enkelte deler av vestlig kultur-
-som ikke var helt på linje med Nord-Koreas politiske prioriteter.
Kim Jong-nam brukte et falskt pass for å reise verden rundt,-
-men ble tatt på vei inn i Japan for å besøke Tokyo Disneyland.
En stor skam for familien og starten på en bitter splittelse.
Kim Jong-nam bosatte seg utenfor Nord-Korea tidlig på 2000-tallet.
Det hindret ikke Kim Jong-nam i å ha en politisk base-
-og bånd til andre i den nordkoreanske eliten.
Men han var utenfor hverdagen
i det nordkoreanske regimet.
Hvis man skal ta over landet, kan man ikke holde seg utenfor det.
-Hallo. Er du Kim Jong-nam? -Ja, det er jeg. Hei.
Som det eldste barnet-
-delte Kim Jong-nam ofte tankene sine om Nord-Korea og landets fremtid.
Fra en base i Kina snakket han med journalister.
Han sørget for at stedet var skjult og at ingen visste hvor han var.
Er det greit for deg at du ikke tar over makten?
Jeg angrer ingenting.
Jeg hadde ingen interesse av å ta over som leder.
Personlig er jeg imot at dynastiet fortsetter for en tredje generasjon.
Det at et medlem av Kim-familien kritiserte landets isolasjon,-
-selv om det ble gjort utenfra,-
-var en stor og modig handling.
Journalist i avisen Tokyo Shimbun
I 2011 stilte Kim Jong-Nam til et intervju-
-i Asias kasinohovedstad, Macao.
Da jeg møtte Kim Jong-nam i Macao,-
-var jeg selvfølgelig overrasket og nervøs.
Han virket også nervøs.
Da vi hilste, var hånden hans svett.
Så begynte jeg å stille ham spørsmål.
Jeg spurte ham om atomvåpen-
-og Nord-Koreas internasjonale affærer.
Til min overraskelse virket han seriøs og intelligent.
De holdt kontakten over e-post.
Kim Jong-nam ønsket ikke at Kim-Dynastiet skulle fortsette.
"Det er bare sunn fornuft-
-at det å overrekke makten til en tredje generasjon av dynastiet-
-ikke er akseptabelt."
Så da Kim Jong-un ble leder, ble samtalen relevant.
Gomi ba om tillatelse til å publisere deres private e-poster.
Han ba meg om å vente.
Men det foregikk store endringer i Nord-Korea,-
-så jeg følte at det var viktig å publisere boken på det tidspunktet.
Han svarte: "Jeg forstår."
"Men da det vil ikke være noen videre kontakt mellom oss."
Senere det året hevdet sørkoreansk etterretning-
-å ha fanget opp en beskjed skrevet av Kim Jong-un.
"Jeg hater ham. Så bli kvitt ham."
KUALA LUMPUR, MALAYSIA 13. februar 2017
OVERVÅKNINGSKAMERA
Et opptak viste at Kim Jong-Nam ankom på flyplassen i Kuala Lumpur-
-og gikk inn i avgangshallen.
To kvinner dukker opp ut av det blå.
Begge hadde hvert sitt komponent av nervegiften VX.
Begge gnir hendene sine på ansiktet hans,-
-som kombinerer kjemikaliene og skaper en dødelig gift.
I nød ber Kim Jong-nam om hjelp.
Men bare noen minutter senere dør han.
Jeg hadde ikke ord.
OVERVÅKNINGSKAMERA
Vi hadde kommet så nært hverandre.
Jeg ble så trist av det hele. Jeg har fortsatt vondt i hjertet.
Sør-Korea sier at det er sannsynlig-
-at Nord-Korea sto bak dette drapet.
Vi vet ikke om dette var en ordre som ble gitt av Kim Jong-un.
Men det var tydelig at han syntes at broren var til bry.
Drapet på halvbroren hans-
-stoppet ikke kritikk fra andre medlemmer Kim-familien.
Nesten en måned etter at halvbroren til Nord-Koreas diktator-
-ble forgiftet og drept på flyplassen i Kuala Lumpur,-
-dukket det opp en video som viste den avdødes sønn: Kim Han-sol.
Jeg heter Kim Han-sol. Jeg kommer fra Nord-Korea.
Jeg hører til Kim-familien. Her er passet mitt.
Han er tidlig i 20-årene og har hele livet sitt foran seg.
Han virker veldig lovende ut ifra det vi kan se.
Men han det kan hende han må leve på rømmen resten av livet-
-fordi han utgjør en trussel mot tronen.
Han er et medlem av Kim-familien og sto i arverekken.
Faren min ble drept for et par dager siden.
Jeg er med min mor og min søster.
Og vi håper at dette bedrer seg snart.
Attentatet på halvbroren hans og henrettelsen av onkelen hans-
-betydde Kim Jong-un nå kunne foreta endringer i hans indre sirkel.
Han trakk inn lillesøsteren sin-
-og ga henne en viktig rolle i partiets politbyrå.
Den unge lederens neste mål-
-var å høyne profilen sin på verdensscenen.
Dette gjorde han gjennom en rekke rakettoppskytninger,-
-som viste frem regimets rasktvoksende militærkapasitet.
Nord-Korea skøyt opp en langdistanserakett.
Nord-Korea vil vise USA at de må tas på alvor.
Kim forsøkte å egge opp USA. En klassisk taktikk for Kim-familien.
Men for Kim Jong-un virket det som om taktikken slo feil.
Nord-Koreas pågående utvikling av atomvåpen-
-fører kun til ytterligere isolasjon. Det demonstrerer ikke styrke.
Når det virket som at Kim Jong-un-
-hadde ført Nord-Korea inn i diplomatisk ødemark...
USA! USA!
...dukket det opp en ny type politiker på banen.
En avis ringte meg her om dagen.
De sa: "Ville du snakket til lederen av Nord-Korea?"
Jeg sa: "Klart. Hvorfor ikke?"
Hvem bryr seg? Jeg snakker med hvem som helst!
Kim Jong-un! Kim Jong-un!
Kim Jong-un brukte de første fem årene ved makten-
-på å fjerne kritikerne i hans indre sirkel.
Så vendte han oppmerksomheten sin mot den internasjonale scenen.
Det største sjokket i USAs historie:
Donald J. Trump har blitt valgt til den 45. president av USA.
Hvis man ser på Nord-Korea... Denne fyren. Han er en gærning.
Man må gi ham annerkjennelse. Hvor mange unge menn...
Det er utrolig å tenke på. Hvordan gjør han det?
Han tar over og er sjef.
Han fjernet onkelen. Denne fyren mener alvor.
12. FEBRUAR 2017
Nord-Koreas første rakettoppskytning på President Trumps vakt.
6. MARS 2017
De første månedene av Trumps presidentperiode-
-var preget av en rekke rakettoppskytninger.
Høydepunktet kom på USAs nasjonaldag,-
-da det ble testet en rakett som kunne nå Alaska.
Regimet kalte oppskytningen en gave til de amerikanske jæklene.
USA er sterke og tålmodige.
Men hvis vi tvinges til å forsvare oss selv eller våre allierte,-
-vil vi ha intet valg enn å totalt utslette Nord-Korea.
"Rakettmannen" er på et selvmordsoppdrag-
-for seg selv og regimet hans.
Mens Trump ga streng beskjed,-
-var Nord-Korea i ferd med å nå en viktig milepæl.
Ny trussel fra Nord-Korea. De har testet en kraftig ny missil.
Eksperter sier den kan nå hele fastlandet i USA.
Kim Jong-un erklærte at atomvåpen- programmet hans var ferdig.
Han var klar til å snakke.
Han begynte ved å besøke statshodet i Sør-Korea.
Etter et vellykket møte,-
-lyktes han i å avtale et møte i Singapore med president Trump.
Husk på at da vi først så ham i 2010 og 2011,-
-var han en ung mann med barneansikt som ingen kjente til.
Han var ikke særlig troverdig.
Nå er han en leder-
-med et atomvåpen-arsenal som utgjør en reell trussel.
Det setter ham i en helt annen situasjon-
-i forhandlinger med andre land.
12. JUNI 2018
Jeg visste ting ville forandre seg.
Jeg visste det! Ingen hørte på meg.
Jeg fikk så mange dødstrusler. Jeg beskyttet alt jeg hadde.
Jeg har troen på Nord-Korea.
Men i dag er en god dag for alle.
Singapore, Tokyo, Kina, alle! Det er en flott dag!
Nordkoreanerne vil se at dette lille, fattige landet-
-er såpass viktig at lederen deres kan få et møte med USAs president.
Det er noe hans far og bestefar aldri fikk til.
Veldig bra. Veldig, veldig bra.
Utmerket forhold. Takk.
Kim Jong-un hadde gjort et massivt kupp:
Å overtale lederen av den frie verden til å møte ham som likemann.
I over 70 år-
har bestefaren, faren og sønnen-
-overbevist det nordkoreanske folk om at de er guder.
Dette er USB-er. De selger godt, ikke sant?
Det er mange nye filmer og TV-serier lagret på dem.
Det Kim Jong-un frykter mest,-
-er at innbyggerne skal få tilgang til utenlandsk informasjon.
Hva koster en DVD?
Jo mer tilgang innbyggerne får på utenlandsk media,-
-jo mer kritiske vil de bli til virkeligheten i Nord-Korea.
De vil sette spørsmål ved statens legitimitet.
Det setter Kim Jong-un i en farlig posisjon.
Hvis folk slutter å tro at de er guder,-
-vil dette landets grunnleggende trosprinsipp undergraves.
Hvis den politiske legitimiteten brytes ned,-
-vil han ikke ha noe å stå på.
I over 70 år har Kim-dynastiet holdt folket sitt i mørket.
Verdens mest hemmelighetsfulle land er fortsatt isolert fra omverden.
Eremitt-kongedømmet, fortsatt styrt av én familie.